# HANKELEPING

nr …………………………………….

*Lepingu sõlmimise kuupäevaks*

*loetakse viimase digitaalallkirja kuupäeva*

**……....…** (edaspidi nimetatud Müüja), registrikood …...….., asukohaga ………....., mida esindab …...……. alusel …….......…..,

ja

**Aktsiaselts Rakvere Haigla** (edaspidi nimetatud Ostja), registrikood 10856624, asukohaga Lõuna põik 1, Rakvere 44316, mida esindab juhatuse esimees Ain Suurkaev

keda nimetatakse käesolevas hankelepingus (edaspidi nimetatud Leping) edaspidi eraldi ka Pool või koos Pooled,

sõlmisid käesoleva Lepingu alljärgnevas:

1. **ÜLDSÄTTED**
	1. Pooled lähtuvad Lepingu sõlmimisel Eesti Vabariigi õigusaktidest ning käesolevast Lepingust ja selle lisadest.
	2. Lepingu lahutamatuks osaks on:
		1. Lisa 1 Tehniline kirjeldus, millele lisatud pdf formaadis trükitavate blankettide näidised.
		2. Müüja poolt Lisa 1 kujul esitatud pakkumus (edaspidi nimetatud pakkumus).
	3. Pooled on kokku leppinud, et Lepingu punktis 1.2.1 ja 1.2.2.nimetatud dokumente Lepingule uuesti ei lisata ega allkirjastata.
2. **LEPINGU ESE JA TÄHTAEG**
	1. Lepingu esemeks on **Aktsiaselts Rakvere Haiglale blankettide** (edaspidi kaup/kaubad) **kujundamine, tootmine ja tarnimine**.
	2. Ostja ja Müüja sõlmivad Lepingu kaupade müügiks tähtajaga **12 kalendrikuud** Lepingu jõustumise kuupäevast arvates.
	3. Müüja tõendab, et Lepingu järgi üleantavale Kaubale ei ole kolmandatel isikutel mingeid õigusi ning kolmandatel isikutel ei ole ka alust selliste õiguste taotlemiseks.
3. **MAKSETINGIMUSED**
	1. Müüja esitab Ostjale arve ainult Lepingu alusel tarnitud Kaupade kohta (mitte mõne teise Poolte vahel sõlmitud lepingu/kokkuleppe alusel tarnitud kauba kohta) vastavalt tellimustele, näidates muuhulgas ära riigihanke numbri ja milliste saatelehtede (number või mõni muu tunnus) alusel arve esitati. Arve maksetähtaeg ei tohi olla lühem kui 14 päeva arve esitamise kuupäevast. Juhul kui arve esitamine ei toimu kooskõlas käesolevast punktist tulenevate tingimustega ja korras, puudub Ostjal arve tasumise kohustus kuni käesolevast punktist tulenevatele tingimustele ja korras vastava arve Ostjale laekumiseni.
	2. Juhul kui Müüja soovib, et arve tasumisel märgitakse ülekande infosse makse viitenumber, ei tohi seda Lepingu kehtivuse perioodil muuta ehk kasutada tuleb kliendipõhist püsivat viitenumbrit.
	3. Arved tuleb saata e-arvena, arve esitamise ajahetkel Ostja arveoperaatoriks oleva teenuse pakkuja kaudu.
	4. Juhul kui Müüja näol ei ole tegemist raamatupidamiskohuslasega raamatupidamise seaduse mõistes (s.o Eestis registreeritud era- või avalik-õiguslik juriidiline isik, füüsilisest isikust ettevõtja või Eestis registrisse kantud välismaa äriühingu filiaal), võib Müüja esitada arve Ostjale elektronkirja eel, .pdf formaadis, aadressil haigla@rh.ee. Käesolevast punktist tuleneva erandi kohaldamise õigus lõppeb kuupäevast mil Ostja e-arve operaator liidestatakse PEPPOL süsteemiga, võimaldades Müüjal Ostjale e-arvete esitamist.
4. **KAUBA HIND**
	1. Kauba maksimaalne hind on määratud Müüja poolt riigihankele esitatud pakkumusega ja kehtib maksimaalse ühikhinnana kogu Lepingu kehtivuse perioodil. Müüja ei või müüa Kaupa Ostjale kõrgema ühikhinnaga kui on fikseeritud käesoleva Lepingu Lisa 1
	2. Tarnitavate kaupade Lepingulisi koguseid võib Ostja vähendada Lepingu perioodil ühepoolselt, vastavalt tegelikule vajadusele. Ostjal on õigus osta erivajadusel Lepingualuseid tooteid teistelt pakkujatelt, vastavuses seadustele või käesolevas lepingus või tema lisades sätestatud tingimusetel.
	3. Kui pakkujal on võimalus müüa kaupu soodsama hinnaga, kui Lepingus fikseeritud, on ta kohustatud müüma neid kaupu soodushindadega. Kui toote ühikhind väheneb hankelepingu kehtivuse perioodil võrreldes Müüja poolt riigihankele esitatud pakkumuses pakutud hinnaga ja Müüja ei rakenda Ostja suhtes soodsamat hinda, kuulub Ostjale õigus Leping ebaotstarbekuse tõttu ühepoolselt üles öelda. Viimasel juhul puudub Müüjal õigus nõuda seoses Lepingu ülesütlemisega Ostjalt mistahes kahjuhüvitisi, saamata jäänud tulu ja/või leppetrahve.
5. **KAUBA KVALITEET**
	1. Müüja tagab, et Lepingu alusel Ostjale müüdav kaup on kõrgekvaliteediline ja vastab kõikidele Lepingu punktis 1.2.1 nimetatud dokumentidest tulenevatele tingimustele. Müüdavate kaupade kvaliteet, pakendamine ning transportimine peab vastama nii Poolte vahel kokkulepitud kui ka riiklikult kehtestatud standarditele ja sedalaadi kaupade müümise ning tarnimise heale tavale.
	2. Müüja kohustub lisama kaubale saatelehed, millel on näidatud kauba nimetused, kogused ja hind ning seadusandlusest tulenevate nõuete kohaselt ja juhtudel kvaliteeditõendid või sertifikaadid. Saatelehed ja kvaliteeditõendid või sertifikaadid antakse üle Ostjale koos kaubaga.
	3. Müüja tagab igakülgse informatsiooni pakutavate kaupade kohta vastavuses õigusaktides ja riigihanke hanketingimustes esitatud nõuetele.
	4. Juhul kui Müüjal puudub Ostja tellimuse objektiks olev kaup tellimuse esitamise ajahetkel laost on Müüja kohustatud sellest viivitamatult Ostja esindajat vähemalt kirjalikku taasesitamist võimaldavas vormis teavitama ning otsima ja pakkuma Ostjale aktiivselt asenduslahendusi. Juhul kui Müüja ei suuda tagada Ostjale sobivat asenduslahendust või ei tee seda mõistliku aja jooksul, kohustub ta hüvitama Ostjale soovitud kauba kolmandalt isikult tellimise vajadusest tingitud võimaliku hinnavahe ja võimaliku asenduslahenduse otsimise ning tarnega kaasnevad lisakulud.
	5. Juhul, kui Ostja avastab kauba mittekvaliteetsuse või kauba mittevastavuse Lepingule, peab Ostja teatama sellest Müüjale esimesel võimalusel. Võimaluse korral teavitab Ostja Müüjat avastatud puudusest hiljemalt 24 tunni jooksul alates puuduse tuvastamisest.
	6. Mittekvaliteetse kauba tarnimisel on Müüja kohustatud Ostja nõudmisel kas:
		1. Vahetama mittekvaliteetse kauba oma kulul ümber vastava kvaliteediga kauba vastu kokkulepitud tähtaja jooksul või selle võimatuse korral väljastama kreeditarve, välja arvatud juhul kui kauba ebakvaliteetsus on põhjustatud Ostjast tulenevatest asjaoludest;
		2. Alandama kokkuleppel Ostjaga vastavalt kauba maksumust.
	7. Vastutus kauba säilimise eest läheb üle kauba üleandmisel Ostjale kui Poolte kokkuleppest ei tulene teisiti. Kui kaupa ei saa üle anda vastavalt kokkulepitud tarneajale ja see on tingitud Ostjast või Ostjast vahetult sõltuvuses olevatest asjaoludest, läheb vastutus kauba säilimise eest üle Ostjale hetkest, kui Müüja on teinud endast kõik, mida ta vastavalt lepingule pidi tegema kauba üleandmiseks.
6. **KAUBA TELLIMINE JA TRANSPORT**
	1. Kaupade transport Müüjalt Ostjale toimub Müüja korraldusel ning on Ostjale tasuta.
	2. Kauba müük toimub tellimuste alusel. Tellimused esitatakse tööpäeviti telefoni või interneti tellimiskeskkonna vahendusel või e-posti teel kella 8.00 kuni kella 16.00-ni vähemalt viis (5) tööpäeva enne tarnimise hiliseimat kuupäeva. Juhul kui tellimus on esitatud peale kella 16:00 või nädalavahetusel, loetakse tellimus esitatuks tellimuse esitamise kuupäevale järgnevast esimesest tööpäevast.
		1. Lepingu punktist 6.2. tulenevast tavapärasest tarneajast erinevatel aegadel võib tarne toimuda üksnes Ostja esindaja igakordselt antud nõusoleku alusel.
	3. Müüja kohustub Kauba selgelt ja üheselt mõistetavalt markeerima ning transportimiseks pakkima vastavalt kauba valdkonnapõhistele, sh kuid mitte ainult riigihanke hankealusdokumentidest tulenevatele, markeerimis- ja pakkimisnõuetele, mis tagavad Kauba säilimise transportimise käigus. Kaup peab olema varustatud paberkandjal saatelehega.
	4. Kauba tellimiskoha ja kellaaja muutmise soovist teavitab Müüja Ostjat vähemalt kirjalikku taasesitamist võimaldavas vormis ning Ostja poolt muudatustega nõustumisel sõlmitakse selle kohta vajadusel eraldi kokkulepe.
7. **KAUBA ÜLEANDMINE JA VASTUVÕTMINE**
	1. Kauba üleandmise kohaks on Aktsiaselts Rakvere Haigla asukohaga Lõuna põik 1, Rakvere.
	2. Kauba vastuvõtmisel kontrollib Ostja kauba koguselist vastavust kauba saatedokumentide järgi, pakendit ja kauba transpordikahjustuste puudumist. Müüja vastutab ka selliste kauba transportimisest ja/või pakendamise vigadest tingitud puuduste eest, milliseid ei olnud kauba vastuvõtmisel Ostjal võimalik pakendi visuaalsel välisvaatlusel tuvastada.
	3. Kaup loetakse vastuvõetuks, kui see on üle antud kaupade vastuvõtmise pädevust omavale töötajale, kes kinnitab Kauba vastuvõtmist allkirjaga saateleh(ted)el.
	4. Kauba tarnel peab Müüja arvestama tarnekoha igakordse liikluskorralduse ja peatumise ning parkimise reeglite ja nõuetega. Käesolevast punktist tulenev nõue kehtib ka võimalikele Müüja alltöövõtjatele või muul õiguslikul alusel tarneteenust osutavale koostööpartnerile.
	5. Kui Ostja avastab puudused pärast Kauba üleandmist-vastuvõtmist, tuleb pretensioon esitada Müüjale e-posti teel hiljemalt viie (5) tööpäeva jooksul pärast Kauba üleandmist- vastuvõtmist.
	6. Mittekvaliteetse või Lepingu tingimustele mittevastava Kauba üleandmisel on Müüja kohustatud Ostja nõudmisel täitma Lepingu punktist 5.6. tuleneva kohustuse Ostja määratud tähtaja jooksul ning lisaks tasuma Ostja nõudmisel leppetrahvi kuni 50 eurot. Kauba ümbervahetamise võimatuse korral (sh Kauba ümber vahetamata jätmine või ümbervahetamise võimatus Ostja määratud tähtajaks) hüvitama Ostja kahju, mis on tingitud samalaadse Kauba ostmisest teiselt Müüjalt ning tasuma lisaks leppetrahvi kuni 150 eurot.
	7. Kui Pooled ei jõua kokkuleppele puuduste olemasolu või puudumise osas, lepivad Pooled kokku eksperdi valimises. Eksperdi poolt antud arvamus on Pooltele siduv. Eksperdikulud kannab Pool, kelle kahjuks langetati eksperdi poolt tehtud otsus.
	8. Kaupade juhusliku hävimise riisiko läheb Müüjalt Ostjale üle alates Kaupade üleandmisest.
8. **POOLTE VASTUTUS JA SANKTSIOONID KOHUSTUSTE RIKKUMISEL**
	1. Pooled kannavad täielikku varalist vastutust Lepingu mittetäitmise või mittekohase täitmisega teisele Poolele tekitatud kahju eest Eesti Vabariigi õigusaktides ja Lepingus sätestatud alustel ja korras.
	2. Kui Müüja ei pea kinni Lepingus sätestatud tarneaegadest ja viivitab Kauba üleandmisega rohkem kui viis (5) päeva või teatab Kauba tarnimise võimatusest mitte varem kui tellimuse täitmiseks määratud päeval, peab Müüja hüvitama Ostjale kahju, mis on tingitud samalaadse Kauba ostmisest teiselt Müüjalt, sh kuid mitte ainult hüvitama Kauba tarnega seotud kulud ja võimaliku hinnavahe ning maksma leppetrahvi kuni 150 eurot.
	3. Arve mittetähtaegse tasumise korral kohustub Ostja Müüjale maksma viivist 0,1% tasumata arve summast iga tasumisega viivitatud kalendripäeva eest.
	4. Leppetrahvi tasumine ei vabasta Poolt Lepingus sätestatud kohustuste täitmisest, v.a Lepingus toodud juhul.
	5. Ostjal on õigus tasaarveldada Müüjale maksmisele kuuluva tasuga Lepingust tulenevaid ja Ostja poolt rakendatavaid leppetrahve/kahjuhüvitisi.
9. **LEPINGU JÕUSTUMINE, MUUTMINE JA LÕPETAMINE**
	1. Leping sõlmitakse selle mõlema Poole poolt allkirjastamisega digitaalselt või kirjalikult või muul moel kirjalike tahteavalduste esitamise teel ja jõustub selle allkirjastamisel viimase lepingu osapoole esindajate poolt, v.a Lepingu automaatsel jõustumisel Lepingu punktist 9.1.1. tulenevatel tingimustel ja korras.
		1. Juhul kui Müüja ei ole saatnud allkirjastatud Lepingut Ostjale tagasi hiljemalt viie (5) tööpäeva jooksul arvestatuna Ostja poolt Lepingu sõlmimise ettepanekut sisaldava elektronkirja Ostja poolt välja saatmise kuupäevast, kuulub Ostjale õigus lugeda Leping Poolte vahel sõlmituks ja automaatselt jõustunuks viie (5) tööpäeva möödumisel Ostja poolt Müüjale Lepingu sõlmimise ettepaneku saatmise kuupäevast, st Ostja võib võtta käesolevast punktist tuleneva tähtaja möödumisel Müüjale Lepingu sõlmimise ettepaneku tegemisest vastu Müüja poolt riigihankele pakkumuse esitamisega Ostjale esitatud lepingu sõlmimise ettepaneku*/oferdi*. Viimasel juhul loetakse Leping sõlmituks Poolte siduvate tahteavalduste vahetamise teel kirjalikku taasesitamist võimaldavas vormis.
	2. Pooltel ei ole õigust Lepingust tulenevaid õigusi ja kohustusi üle anda kolmandatele isikutele ilma teise poole vastavasisulise eelneva kirjaliku nõusolekuta.
	3. Lepingu tingimusi võib muuta ainult Poolte kirjalikul kokkuleppel.
	4. Leping lõpeb Lepingu punktis 2.2. nimetatud tähtaja saabumisel, eeldusel, et Pooled on vastavaks kuupäevaks täitnud oma lepingulised kohustused või kuni Lepingu sõlmimisel eeldatud maksimaalsete summaarsete ostukoguste tellimise ja Müüja poolt Ostjale tarnimine mahu täitumiseni, sõltuvalt, kumb eelnimetatud asjaoludest saabub ajaliselt varasemalt.
	5. Lepingu võib lõpetada ennetähtaegselt igal ajal Poolte kokkuleppel.
	6. Ostja võib Lepingu korraliselt ühepoolselt lõpetada (sh osaliselt, mõne toote osas) kirjaliku teatega, õigusaktides ettenähtud juhtudel ja korras, etteteatamistähtajaga vähemalt üks (1) kuu.
	7. Ostjal on õigus Leping täielikult või osaliselt (kui riigihange oli jaotatud osadeks) erakorraliselt Lepingu punktist 9.6. tulenevat etteteatamise tähtaega järgimata üles öelda, kui:
		1. kaup (liigiti) kas täielikult või osaliselt ei täida Lepingu eesmärki;
		2. tarnitava kauba omadused muutuvad Lepingu täitmise kestel;
		3. Müüja ei ole tarninud kaupa mõistliku tähtaja jooksul tellimuse esitamisest;
		4. Müüja rikub korduvalt Lepingu tingimusi;
		5. kauba turuhind väheneb vähemalt 10% võrreldes Müüja poolt riigihankes esitatud pakkumusega ning Ostjale muutub Lepingu täitmise jätkamine seetõttu ebaotstarbekaks;
		6. Müüja rikub korruptsioonivastaseid õigusakte või riigihanke alusdokumentides ettenähtud korruptsioonivastaseid meetmeid (nimetatud olukorra realiseerumisel võib Ostja Lepingu erakorraliselt ilma ette teatamata üles öelda).
	8. Juhul, kui Müüja ütleb Lepingu ühepoolselt etteteatamistähtaega järgimata ülesse ennetähtaegselt (nt Kauba tarnimise võimatuse tõttu) või teatab etteteatamistähtaega järgimata Lepingu alusel müüdavast mõne Kauba tarnimise võimatusest kogu ülejäänud Lepingu perioodi kestel (osaline ülesütlemine), kohustub Müüja hüvitama Ostja kahjud, mis on tingitud samalaadse Kauba ostmisest teiselt müüjalt, kahe kuu jooksul alates vastava teate Ostjale esitamisest ning lisaks tasuma Ostja nõudmisel leppetrahvi kuni 1500 eurot.
10. **VÄÄRAMATU JÕUD**
	1. Lepingu mittetäitmise põhjuseid, mida on tekitanud vääramatu jõud, loetakse vabandavaks tingimusel, kui Pooled rakendava jõupingutusi sellise olukorra vältimiseks ning tingimusel, et võetakse tarvitusele meetmed Lepingu täitmiseks.
	2. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha ja seda asjaolu ei saanud Pooled mõjutada (vääramatu jõud). Vääramatu jõuna käesoleva Lepingu mõistes ei käsitleta pandeemiat või muud sise- või välisriiklikku viiruspuhangust (Covid-SARS2 vms) tingitud eriolukorda, Lepingu sõlmimise ajahetkel käimasolevast sõjalisest või poliitilisest olukorrast või streigist nagu ka Lepingu sõlmimise ajal Pooltele teada olevast tulevikus planeeritud streigist tingitud eriolukorda või eelnimetatuga vahetult seotud asjaolusid.
	3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele või tema esindajatele.
11. **POOLTE TEAVITAMINE**
	1. Ühe poole poolt teisele poolele saadetavad Lepinguga seotud teated peavad olema esitatud kirjalikus vormis, välja arvatud juhtudel, kui teade on informatiivse iseloomuga, mille edastamisel teisele poolele ei ole õiguslikke tagajärgi.
	2. Informatiivset teadet võib edastada telefoni või kirjalikku taasesitamist võimaldavas vormis ehk faksi teel või e-postiga.
	3. Paberkandjatel originaalallkirjastatud kirjalik teade saadetakse teise poole Lepingu punktist 13 tulenevale kontaktaadressile ning loetakse teise Poole poolt kätte saaduks kolme päeva möödumisel kirja postitamisest. Digitaalselt allkirjastatud elektroonilistel kandjatel kirjalik teade saadetakse teise Poole Lepingu punktist 13 tulenevale elektronposti aadressile ning koopiana vastavale adressaadiks olevale Poolele ka tema Lepingu punktis 12 kokku lepitud kontaktisikule. Elektroonilistel kandjatel saadetud kirjalik teade loetakse kätte toimetatuks ühe (1) tööpäeva möödumisel elektronkirja saatmisest. Vajadusel tõendab elektronkirja saatnud Pool kirja saatmist elektroonilise logifailiga.
	4. Pool on kohustatud viivitamatult kuid hiljemalt kolme (3) tööpäeva jooksul andmete muutumisest teist Poolt vähemalt kirjalikku taasesitamist võimaldavas vormis teavitama enda Lepingu punktist 14 tulenevate kontaktandmete ja/või Lepingu punktis 13. kokkulepitud esindaja ja/või tema kontaktandmete vahetumisest/muutumisest. Kuni käesolevast punktist tulenevatele tingimustele vastava teate teisele Poolele Lepingu punktist 11.3. tulenevas korras kättetoimetamiseni võivad Pooled oma Lepingust tulenevate teadete edastamisel teisele Poolele lugeda teise Poole poolt neile viimati teatavaks tehtud kontaktandmed kehtivateks, v.a. kui Pooled on leppinud kokku teisiti.
12. **LÕPPSÄTTED**
	1. Lepingu täitmisel tekkivad vaidlused lahendatakse läbirääkimiste teel. Juhul, kui läbirääkimised ei anna tulemusi, lahendatakse vaidlus esimeses kohtuastmes Ostja asukohajärgses maakohtus.
	2. Lepingu sisu on konfidentsiaalne, v.a selle informatsiooni ulatuses, mille avaldamine on ette nähtud seadustes või teistes õigusaktides. Juhul, kui Müüja ja/või tema töötajad ja/või tema alltöövõtjad ja nende töötajad puutuvad Lepingu täitmisel kokku Ostja patsientide isikuandmetega, on Müüjal kohustus tagada Müüjaga ja tema alltöövõtjatega seotud töötajatele Lepingu täitmisel teatavaks saanud isikuandmete konfidentsiaalsus ning täita Ostja poolt rakendatud organisatsioonilisi ja tehnilisi abinõusid töödeldavate delikaatsete isikuandmete kaitseks juhusliku või tahtliku rikkumise või hävitamise, samuti omavolilise töötlemise eest. Käesolevas punktis kirjeldatud põhjusel on Ostja territooriumil pildistamine ning video- ja/või häälsalvestamine ilma Ostja igakordse eelneva nõusolekuta rangelt keelatud. Ostja patsientide kohta töödeldavaid isikuandmeid ei kasutata muuks kui lepinguliste kohustuste täitmiseks. Poolte töötajate ja ostja patsientide, klientide ning koostööpartnerite esindajate isikuandmete konfidentsiaalsena hoidmise kohustus on tähtajatu.
13. **VOLITATUD ISIKUD LEPINGU TÄITMISEL JA KONTAKTID TELLIMUSTE ESITAMISEL**
	1. Ostja esindajad on:
		1. Lepingust tõusetuvates küsimustes …………………., tel +372 ……………, e-post: ...................@rh.ee;
		2. Kaupade tellimuste esitamise ja tellimustega seotud muu asjaajamise korraldamisel haigla …………………………., tel +372 …………………, e-post: ..........................@rh.ee
	2. Müüja esindajad on:
		1. Lepingust tõusetuvates küsimustes …………………….., tel +372……………….., e-post: ……………………..
		2. Lepingu täitmist puututavates küsimustes (tellimuste esitamisel ja tellimustega seotud asjaajamise korraldamisel) ………………, tel +372………………., e-post:……………………..
		3. Müüja elektrooniline tellimiskeskkond asub aadressil:………………
14. **POOLTE REKVISIIDID JA KONTAKTANDMED**

|  |  |
| --- | --- |
| Müüja: | Ostja: |
| **………….** | **Aktsiaselts Rakvere Haigla** |
| Reg nr ……………… | Reg nr: 10856624 |
| …………… | Lõuna põik tn 1, 44316 Rakvere |
| Telefon +372 ………….. | telefon 3229010 |
| e-post ………… | e-post haigla@rh.ee |

*/digitaalselt allkirjastatud/ /digitaalselt allkirjastatud/*